*Kitos reikšmės – Nemuno salos tiltas.*

| Nemuno salos tiltas I. Kanto g. |
| --- |
|  |
| Po tiltu, į Centro pusę |
| 

Nemuno salos tiltas I. Kanto g.Nemuno salos tiltas I. Kanto g.

54°53′39″š. pl. 23°54′10″r. ilg.﻿ / ﻿54.894042°š. pl. 23.902763°r. ilg.﻿ / 54.894042; 23.902763﻿ (Nemuno salos tiltas (I. Kanto g.))Koordinatės: 54°53′39″š. pl. 23°54′10″r. ilg.﻿ / ﻿54.894042°š. pl. 23.902763°r. ilg.﻿ / 54.894042; 23.902763﻿ (Nemuno salos tiltas (I. Kanto g.)) |
|  |
| **Vieta** | Kaunas,Nemuno sala |
| **Kerta** | Nemuno senvagę |
| **Ilgis** | 57 m |
| **Plotis** | 6,2 m |
| **Pastatytas** | 2021 m. |
| **Konstrukcija** | Rėminis tiltas |

**Nemuno salos tiltas I. Kanto g.** – tiltas, stovintis Kaune, ties I. Kanto gatvės ir Karaliaus Mindaugo prospekto sankirta, priešais Kauno gaisrinę. Jungia Nemuno upės dešinįjį krantą nuo miesto centro pusės su Nemuno sala.

Tiltas pastatytas 2021 m. projekto rangovas – „Autokausta". Tiltas skirtas pėstiesiems ir dviratininkams, taip pat juo gali pravažiuoti ir specialusis transportas. Transporto jungtis šioje vietoje aptarnauja lankytojų srautus, kurie išaugo saloje plečiant laisvalaikio ir pramogų infrastruktūrą: „Žalgirio" arena, baseinas, parkas, mokslo ir inovacijų centras „Mokslo sala".

Nemuno krantinę su Priešgaisrinės gelbėjimo valdybos pastatu jungęs „gaisrinės tunelis" 2023 m. buvo rekonstruojamas patogiam susisiekimui su krantine bei šalia naujai pastatytu tiltu į Nemuno salą. Tarp tunelio ir tilto krantinėje įrengta terasa su vaizdu į upę.

Tiltas pėsčiuosius iš salos atveda į didelį transporto mazgą, vieną intensyviausių šioje miesto dalyje.. Požeminė perėja įsikūrusi po Karaliaus Mindaugo prospektu, šalia jo sankirtos su I. Kanto ir Nemuno gatvėmis.

Tilto charakteristika
---------------------

57 m ilgio tiltą projektavo KILD atstovaujantys architektai Ivanas Ksnelašvilis, Petras Išora ir Dominykas Daunys. Ši komanda buvo laimėjusi laurus Pietų Korėjoje, Seulo ekologiško tilto statybų projekte.

Tiltas vieno tarpatramio, arkinės–rėminės konstrukcijos, išsiskiria silueto kintamomis formomis lenktų pastatų prieigose. Transporto statinio perdanga sudaryta iš dviejų nevienodo ilgio konsolinių konstrukcijų. Ji suprojektuota kaip lėkšta arka, išplatėjanti ties atrama krante prie Karaliaus Mindaugo prospekto. Miesto centro pusėje po tiltu praeina rekonstruota krantinė, su kuria susisiekia pėsčiųjų tunelio portalas (50 m pasroviui). Salos pusėje paliktas žaliuojantis krantas, sutvirtintas lauko rieduliais. Įrengiant perdangą, panaudota įtempto gelžbetonio konstrukcija. Tilto ilgis – 57 m, plotis 6,2 m.

Šaltiniai
---------

1. ↑  Kauno centre pradėtos naujo tilto per Nemuną statybos *kaunas.kasvyksta.lt* 2020-03-06
2. ↑  Naujojo tilto į Nemuno salą statybos – baigtos: pėstiesiems atsivers jau netrukus *kauno.diena.lt* 2021-12-15
3. ↑  Atidaromas naujas tiltas į Nemuno salą *kaunas.kasvyksta.lt* 2021-12-17
4. 1 2  Tiltas pastatytas, bet vaikščioti – negalima *kauno.diena.lt* 2022-07-02
5. ↑  REKONSTRUOS „UGNIAGESIŲ TUNELĮ": Kauno požeminę perėją atvers į salą *pilotas.lt*
6. ↑  ARCHITEKTŪRA SU CHARAKTERIU: 2 pėsčiųjų tiltų į Nemuno salą autoriai atsigręžė atgal *pilotas.lt* 2019/01/2
7. ↑  Ką statyti planuoja Kaunas? *klaipeda.daily.lt* 2022-07-28
8. ↑  Pėsčiųjų tiltas į Nemuno salą *ec.lt*

Nuorodos
--------

|  |  |
| --- | --- |
|  | **Vikiteka: Nemuno salos tiltas (I. Kanto g.)** – vaizdinė ir garsinė medžiaga  |

* Pėsčiųjų tiltų per Nemuno upę nuo Aleksoto iki salos ir nuo salos iki Karaliaus Mindaugo g. projekto konkursas *laskaunas.lt* Archyvuota kopija 2023-11-28 iš Wayback Machine projekto.

| Artimiausi tiltai į Nemuno salą |
| --- |
| prieš srovę: | **Nemuno salos tiltas (I. Kanto g.)** | pasroviui: |
| Nemuno salos tiltas(Maironio g.) | Vytauto Didžiojo tiltas(žemiau salos) |